open-index/open-wikipedia-markdown huggingface dataset:
นกกระเรียนมงกุฎเทา

thumb

**นกกระเรียนมงกุฎเทา** หรือ **นกกระเรียนหงอนพู่** (; ) เป็นนกในวงศ์นกกระเรียน พบในทุ่งหญ้าสะวันนาในทวีปแอฟริกาทางใต้ของทะเลทรายซาฮารา ทำรังในพื้นที่เปียกชื้น ไม่ใช่นกอพยพ

## ชนิด
นกกระเรียนมงกุฎเทามี 2 ชนิดย่อยคือ ชนิดย่อยแอฟริกาตะวันออก (***B. r. gibbericeps***, นกกระเรียนจุก) พบจากทางตะวันออกของสาธารณรัฐประชาธิปไตยคองโกถึงประเทศยูกันดา และประเทศเคนยาถึงทางตะวันออกของประเทศแอฟริกาใต้ มันมีพื้นที่หนังเปลือยสีแดงบนหน้าเหนือแต้มสีขาวขนาดใหญ่ใหญ่กว่าอีกชนิดย่อย ***B. r. regulorum*** (**นกกระเรียนมงกุฎแอฟริกาใต้**) พบจากประเทศแองโกลาลงใต้ถึงประเทศแอฟริกาใต้

## ลักษณะ
นกกระเรียนชนิดนี้และญาติของมัน นกกระเรียนมงกุฎดำเป็นนกกระเรียนที่สามารถเกาะคอนบนต้นไม้ได้ เพราะมีนิ้วเท้าหลังยาวพอที่จะจับกิ่งไม้ได้ ด้วยเหตุผลนี้จึงเชื่อว่านกกระเรียนสกุล *[[Balearica]]* เป็นสมาชิกที่คล้ายบรรพบุรุษของนกกระเรียนเป็นอย่างมาก

### การผสมพันธุ์
[upright|thumb|left|ที่สวนสัตว์[โคเปนเฮเกน]]
thumb|ไข่ของนกชนิด ''B. r. gibbericeps''
นกกระเรียนมงกุฎเทามีการจับคู่ผสมพันธุ์ที่ประกอบไปด้วยการเต้นรำ การก้มตัว และ การกระโดด มันเปล่งเสียงร้องจากการขยายตัวของถุงลมสีแดงที่คอ ทำให้เสียงร้องของมันต่างจากเสียงคล้ายแตรของนกกระเรียนชนิดอื่น

### รัง
รังสร้างจากหญ้าและพืชอื่นๆในพื้นที่ชุ่มน้ำ นกกระเรียนมงกุฎเทาวางไข่ครั้งละ 2-5 ฟอง พ่อและแม่ช่วยกันฟักไข่และใช้เวลา 28-31 วันจึงฟักเป็นตัว ลูกนกขนจะขึ้นเต็มที่ใน 56-100 วัน

### ขนาด
นกกระเรียนมงกุฎเทาสูงประมาณ 1&nbsp;เมตร หนัก 3.5&nbsp;กิโลกรัม ขนลำตัวเป็นสีเทา ปีกมีสีขาวเด่น ที่หัวมีพู่ขนแข็งสีทอง แก้มสีขาว มีถุงลมที่คอสีแดง ปากสั้นสีเทา และขาสีดำ ทั้งสองเพศมีลักษณะคล้ายกัน เพศผู้ตัวใหญ่กว่าเล็กน้อย นกวัยอ่อนมีสีเทามากกว่านกที่โตเต็มวัยกับมีขนสีน้ำตาลอมเหลืองที่หน้า

### อาหาร
นกกระเรียนมงกุฎเทากินเมล็ดหญ้า แมลง และสัตว์ไม่มีกระดูกสันหลังอื่นๆ เป็นอาหาร

## ใช้เป็นสัญลักษณ์
นกกระเรียนมงกุฎเทาเป็นนกประจำชาติของประเทศยูกันดา ปรากฏอยู่ในธงชาติและตราแผ่นดิน

## นกกระเรียนมงกุฎเทาในไทย
สำหรับในประเทศไทย นกกระเรียนมงกุฎเทามีจัดแสดงในหลายสวนสัตว์ทั่วประเทศ โดยในกลางปี ค.ศ. 2015 ได้มีลูกนกเกิดใหม่จำนวน 2 ตัวในสวนสัตว์เชียงใหม่ นับเป็นความสำเร็จในการขยายพันธุ์เป็นครั้งแรกในรอบ 18 ปี

## อ้างอิง

* BirdLife International (2009). ''Balearica regulorum'' . In: IUCN  2010. IUCN Red List of Threatened Species. Version 2010.1. Downloaded on 1 April 2010. Database entry includes justification for why this species is vulnerable
* Archibald, G. W. 1992a. African cranes for the future. Proc. First S. Afr. Crane Conf.:7-9.
* Gitahi, P. 1993. The bird with the golden crown. Komba 1:5.
* Johnsgard PA. 1983. Cranes of the world. Bloomington: Indiana University Press.
* Mafabi, P. 1991. The ecology and conservation status of the Grey Crowned Crane in Uganda. Proc. 1987 Intl. Crane Workshop:363-367.
* Urban, E. K. Status of cranes in Africa, 1994. Proc. 1993 Afr. Crane and Wetland Training Workshop.

## แหล่งข้อมูลอื่น
* East African Crowned Crane 

* Grey Crowned Crane , International Crane Foundation
* Pictures of Crested Cranes from Uganda 

มงกุฎทเ
นกกระเรียนมงกุฎดำ

**นกกระเรียนมงกุฎดำ** () เป็นนกในวงศ์นกกระเรียน พบในทุ่งหญ้าสะวันนาในทวีปแอฟริกาทางใต้ของทะเลทรายซาฮารา ทำรังในพื้นที่เปียกชื้น มี 2 ชนิดย่อยคือ *B. p. pavonina* พบในทางตะวันตกและ *B. p. ceciliae* พบในทางตะวันออกของแอฟริกา

นกกระเรียนชนิดนี้และญาติของมัน นกกระเรียนมงกุฎเทาเป็นนกกระเรียนที่สามารถเกาะคอนบนต้นไม้ได้ เพราะมีนิ้วเท้าหลังยาวพอที่จะจับกิ่งไม้ได้ ด้วยเหตุผลนี้จึงเชื่อว่านกกระเรียนสกุล *Balearica* เป็นสมาชิกที่คล้ายบรรพบุรุษของนกกระเรียนเป็นอย่างมาก

นกกระเรียนมงกุฎดำยาวประมาณ 1&nbsp;เมตร ช่วงปีกว้าง 1.87&nbsp;เมตร หนักประมาณ 3.6&nbsp;กิโลกรัม นกกระเรียนมงกุฎดำกินหญ้า แมลง สัตว์เลื้อยคลาน และ สัตว์เลี้ยงลูกด้วยนมขนาดเล็กเป็นอาหาร มันกำลังถูกคุคามจากการสูญเสียถิ่นที่อยู่และกำลังลดจำนวนลง โดยเฉพาะทางด้านตะวันตกของแอฟริกา

## อ้างอิง
*  Database entry includes a brief justification of why this species is near threatened

## แหล่งข้อมูลอื่น

* BirdLife Species Factsheet 
* International Crane Foundation's Black-crowned Crane 
* Crowned Crane (''Balearica pauonina'') from *Cranes of the World*, by Paul Johnsgard
* The Cranes 

มงกุฎดำ
ใบอนุญาตประกอบวิชาชีพทางการศึกษา

**ใบอนุญาตประกอบวิชาชีพทางการศึกษา** เป็นหลักฐานการอนุญาตให้ผู้ประกอบวิชาชีพควบคุมตามมาตรา 43 แห่งพระราชบัญญัติสภาครูและบุคลากรทางการศึกษา พ.ศ. 2546 เป็นผู้มีสิทธิ์ในการประกอบวิชาชีพ ซึ่งได้แก่ ครู ผู้บริหารสถานศึกษา ผู้บริหารการศึกษา และบุคลากรทางการศึกษาอื่น ซึ่งหน่วยงานที่มีหน้าที่ในการออกใบอนุญาตฯ คือ คุรุสภา
thumb|ใบอนุญาตประกอบวิชาชีพครู
## ประเภทของใบอนุญาต
* ใบอนุญาตประกอบวิชาชีพครู
* ใบอนุญาตประกอบวิชาชีพผู้บริหารสถานศึกษา
* ใบอนุญาตประกอบวิชาชีพผู้บริหารการศึกษา
* ใบอนุญาตประกอบวิชาชีพบุคลากรทางการศึกษาอื่น

## ผู้มีสิทธิขอขึ้นทะเบียนรับใบอนุญาต
### ครู
*ครูซึ่งเป็นสมาชิกคุรุสภา ตามพระราชบัญญัติครู พุทธศักราช 2488 อยู่แล้วก่อนวันที่ 12 มิถุนายน พ.ศ. 2546 ได้แก่ ข้าราชการครู ตามพระราชบัญญัติระเบียบข้าราชการครู พ.ศ. 2523 พนักงานครูเทศบาล ข้าราชการกรุงเทพมหานคร ซึ่งดำรงตำแหน่งประจำในสถานศึกษาของกรุงเทพฯ
*ผู้ทำการสอนในสถานศึกษาที่อยู่ในความควบคุมของกระทรวงศึกษาธิการ และได้รับเงินเดือนประจำครูซึ่งเป็นสมาชิกคุรุสภา ตามพระราชบัญญัติครู พุทธศักราช 2488 อยู่แล้วก่อน วันที่ 12 มิถุนายน พ.ศ. 2546 ซึ่งต่อมาลาออกหรือเกษียณอายุราชการ หรือพ้นจากหน้าที่ครู
*ผู้ที่ประกอบวิชาชีพครู ซึ่งบรรจุและแต่งตั้งตั้งแต่วันที่พระราชบัญญัติสภาครูและ บุคลากรทางการศึกษา พ.ศ. 2546 ใช้บังคับ หรือวันที่ 12 มิถุนายน พ.ศ. 2546 และมีวุฒิปริญญาทางการศึกษา หรือปริญญาอื่นที่ ก.ค. กำหนดให้เป็นคุณวุฒิที่ใช้ในการบรรจุและแต่งตั้งเป็นข้าราชการครูก่อนวันที่พระราชบัญญัติสภาครูและบุคลากรทางการศึกษา พ.ศ. 2546 ใช้บังคับ
*ครูอัตราจ้าง ตามสัญญาจ้างที่มีวุฒิทางการศึกษา หรือปริญญาอื่นที่ ก.ค.กำหนดให้เป็นคุณวุฒิที่ใช้ในการบรรจุและแต่งตั้งเป็นข้าราชการครู ก่อนวันที่พระราชบัญญัติสภาครูและบุคลากรทางการศึกษา พ.ศ. 2546 ใช้บังคับ
*ผู้ประสงค์จะประกอบวิชาชีพครู ได้แก่ ผู้ที่ยังไม่ได้ประกอบวิชาชีพครูที่มีความประสงค์จะประกอบวิชาชีพครู และมีวุฒิปริญญาทางการศึกษา หรือปริญญาอื่นที่ ก.ค. กำหนดให้เป็นคุณวุฒิที่ใช้ในการบรรจุและแต่งตั้งเป็นข้าราชการครูก่อนวันที่พระราชบัญญัติสภาครูและบุคลากรทางการศึกษา พ.ศ. 2546 ใช้บังคับ

### ผู้บริหารสถานศึกษา
*ผู้ประกอบวิชาชีพผู้บริหารสถานศึกษา ได้แก่ ผู้ที่ดำรงตำแหน่งเป็น ผู้บริหารสถานศึกษา และรองผู้บริหารสถานศึกษา หรือผู้ช่วยผู้บริหารการศึกษา เช่น ครูใหญ่ ผู้ช่วยครูใหญ่ อาจารย์ใหญ่ ผู้ช่วยอาจารย์ใหญ่ ผู้อำนวยการ รองผู้อำนวยการ หรือผู้ช่วยผู้อำนวยการสถานศึกษา เป็นต้น

### ผู้บริหารการศึกษา
*ผู้ประกอบวิชาชีพผู้บริหารการศึกษา ได้แก่ ผู้ที่ดำรงตำแหน่งเป็นผู้ทำหน้าที่เกี่ยวกับการให้การศึกษาที่ไม่สังกัดโรงเรียน วิทยาลัย หรือสถานศึกษาที่เรียกชื่ออย่างอื่นของกระทรวงศึกษาธิการในระดับเขตพื้นที่การศึกษา

### บุคลากรทางการศึกษาอื่น
*ผู้ประกอบวิชาชีพบุคลากรทางการศึกษาอื่น ตามที่กำหนดในกฎกระทรวง

## อ้างอิง

## แหล่งข้อมูลอื่น
* http://www.ksp.or.th 

ผู้บริหารสถานศึกษา
หมวดหมู่:การศึกษาในประเทศไทย
ข้อ 231 ของสนธิสัญญาแวร์ซาย

**ข้อ 231 ของสนธิสัญญาแวร์ซาย** () หรือมักเรียกกันว่า **ข้อกำหนดความรับผิดในอาชญากรรมสงคราม** () เป็นข้อแรกในภาค 8 ค่าปฏิกรรมสงคราม (Part VIII: Reparations) แห่งสนธิสัญญาแวร์ซาย ซึ่งข้อ 231 นี้มิได้ตั้งหัวเรื่องไว้ แต่มักเรียกกันอย่างนั้นตามกระแสวิพากษ์วิจารณ์ที่มีในภายหลัง

## ข้อบท

## ความสำคัญ

ข้อ 231 ซึ่งกำหนดให้เยอรมันต้องรับผิดชอบเพื่อความเสียหายทั้งหลายอันเกิดขึ้นเพราะสงครามโลกครั้งที่หนึ่งนั้น เป็นเครื่องนำพาให้ข้ออื่น ๆ ที่เหลือในภาค 8 (ข้อ 223 ถึง 247) ซึ่งกำหนดให้เยอรมนีมีพันธกรณีต่าง ๆ ว่าด้วยค่าปฏิกรรมสงคราม กลายเป็นชอบด้วยเหตุผลไป ข้อ 223 ถึง 247

สหราชอาณาจักรและฝรั่งเศสมีบทบาทสำคัญในการรวบรวมและเขียนข้อบทดังกล่าวขึ้น ในขณะที่สหรัฐอเมริกามีบทบาทน้อยกว่า ส่วนใหญ่เนื่องจากหลักการ "สันติภาพโดยปราศจากชัยชนะ" ของประธานาธิบดีวูดโรว์ วิลสัน

เพราะข้อ 231 โทษเยอรมนีอย่างหนักว่าเป็นต้นเหตุแห่งสงคราม ข้อนี้จึงชื่อว่าเป็นปัจจัยอันนำพาให้ลัทธิสังคมชาตินิยม หรือลัทธินาซี ในเยอรมนี ได้เถลิงอำนาจ แต่อย่างน้อยนักประวัติศาสตร์คนหนึ่ง คือ มาร์กาเร็ต แม็กมิลแลน (Margaret MacMillan) วิพากษ์ว่า ความคิดความจดจำที่มีกันมายาวนานข้อนี้นั้นเลื่อนลอยอย่างแท้จริง

## อ้างอิง

## แหล่งข้อมูลอื่น
* Excerpt and reviews of ''Paris 1919: Six Months That Changed The World'' by Margaret MacMillan ISBN 0-375-76052-0 (softcover), ISBN 0-375-50826-0 (hardcover)
* Peace Treaty of Versailles Articles 231-247 and Annexes Reparations

หมวดหมู่:สนธิสัญญาแวร์ซาย
การสงบศึก 11 พฤศจิกายน ค.ศ. 1918

[thumb|ภาพถ่ายดังกล่าวถ่ายขึ้นหลังจากบรรลุข้อตกลงในการสงบศึกซึ่งยุติสงครามโลกครั้งที่หนึ่ง ในภาพ รถไฟโดยสารคันดังกล่าวเป็นของ[แฟร์ดีน็อง ฟ็อช และตำแหน่งอยู่ในป่าคองเปียญ แฟร์ดีน็อง ฟ็อชเป็นชายคนที่สองนับจากขวามือ]]

**การสงบศึก**ระหว่างฝ่ายพันธมิตรกับเยอรมนีได้มีการลงนามในรถไฟโดยสารในป่ากงเปียญ เมื่อวันที่ 11 พฤศจิกายน ค.ศ. 1918 ซึ่งถือว่าเป็นจุดสิ้นสุดของสงครามโลกครั้งที่หนึ่งบนแนวรบด้านตะวันตก ผู้ลงนามหลัก ได้แก่ จอมพล แฟร์ดีน็อง ฟ็อช ผู้บัญชาการสูงสุดฝ่ายพันธมิตร และมัทธิอัส เออร์ซเบอร์เกอร์ ผู้แทนของเยอรมนี การสงบศึกดังกล่าวเป็นข้อตกลงทางทหารซึ่งเป็นความพ่ายแพ้อย่างเด็ดขาดของเยอรมนี หากแต่มิใช่ทั้งการยอมจำนนโดยไม่มีเงื่อนไขหรือสนธิสัญญา

## เงื่อนไข

การสงบศึกประกอบด้วยเงื่อนไขหลักสำคัญต่อไปนี้:
* สิ้นสุดความเป็นปรปักษ์ทางทหารภายใน 6 ชั่วโมงหลังลงนาม
* การเคลื่อนย้ายกองกำลังเยอรมันทั้งหมดออกจากฝรั่งเศส เบลเยี่ยม ลักเซมเบิร์ก และอาลซัส-ลอแรนในทันที
* การเคลื่อนย้ายกองกำลังเยอรมันทั้งหมดออกจากดินแดนทางตะวันตกของแม่น้ำไรน์ บวกรัศมีหัวสะพานอีก 30 กิโลเมตรจากฝั่งขวาของแม่น้ำไรน์ที่เมืองไมนทซ์ โคเบลนซ์ และโคโลญน์ พร้อมทั้งให้กองกำลังพันธมิตรและสหรัฐอเมริกายึดครองในภายหลัง
* การถอนกำลังเยอรมันทั้งหมดในแนวรบด้านตะวันออกกลับสู่ดินแดนเยอรมันเมื่อวันที่ 1 สิงหาคม ค.ศ. 1914
* ปฏิเสธสนธิสัญญาเบรสท์-ลีตอฟสก์กับรัสเซียและสนธิสัญญาบูคาเรสต์กับโรมาเนีย
* การกักกันกองเรือเยอรมัน
* การส่งมอบยุทธปัจจัยดังนี้ ปืนใหญ่ 5,000 กระบอก ปืนกล 25,000 กระบอก ปืนครก 3,000 กระบอก เครื่องบิน 1,700 ลำ เครื่องยนต์รถจักร 5,000 เครื่อง และรถเดินราง 150,000 คัน

## ดูเพิ่ม
* การสงบศึกโฟกชานี - ระหว่างโรมาเนียกับฝ่ายมหาอำนาจกลาง ในปี ค.ศ. 1917
* การสงบศึกระหว่างรัสเซียและฝ่ายมหาอำนาจกลาง - ระหว่างรัสเซียกับฝ่ายมหาอำนาจกลาง ในปี ค.ศ. 1917
* การสงบศึกวิลล่าจูสติ - ระหว่างออสเตรีย-ฮังการีกับอิตาลี ในปี ค.ศ. 1918
* การสงบศึกมูโดรส - ระหว่างจักรวรรดิออตโตมันกับฝ่ายสัมพันธมิตร ในปี ค.ศ. 1918
* การสงบศึกซาลอนีกา - ระหว่างบัลแกเรียกับฝ่ายสัมพันธมิตร ในปี ค.ศ. 1918
* การสงบศึกเบลเกรด - ระหว่างฮังการีกับฝ่ายสัมพันธมิตร ในปี ค.ศ. 1918
* การสงบศึกมูดันยา - ระหว่างตุรกีกับฝ่ายสัมพันธมิตร ในปี ค.ศ. 1922

## อ้างอิง

## แหล่งข้อมูลอื่น
* La convention d'armistice du 11 novembre 1918  (in French)
* The Armistice Demands, translated into English from German Government statement The World War I Document Archive, Brigham Young University Library, accessed 27 July 2006
* Watch six online National Film Board of Canada documentaries about the Armistice 

หมวดหมู่:การสงบศึก
หมวดหมู่:สนธิสัญญาสันติภาพ
หมวดหมู่:สนธิสัญญาสงครามโลกครั้งที่หนึ่ง
หมวดหมู่:สนธิสัญญาเกี่ยวข้องกับจักรวรรดิเยอรมัน
หมวดหมู่:สนธิสัญญาเกี่ยวข้องกับสาธารณรัฐฝรั่งเศสที่ 3
หมวดหมู่:สนธิสัญญาเกี่ยวข้องกับราชอาณาจักรอิตาลี
หมวดหมู่:สนธิสัญญาเกี่ยวข้องกับจักรวรรดิญี่ปุ่น
หมวดหมู่:สนธิสัญญาเกี่ยวข้องกับสหราชอาณาจักร (ค.ศ. 1801–1922)
หมวดหมู่:สนธิสัญญาเกี่ยวข้องกับสหรัฐ
หมวดหมู่:สนธิสัญญาเกี่ยวข้องกับอาณาจักรรัตนโกสินทร์
หมวดหมู่:สนธิสัญญาสันติภาพเกี่ยวข้องกับญี่ปุ่น
หมวดหมู่:สนธิสัญญาสันติภาพเกี่ยวข้องกับไทย
หมวดหมู่:สงครามโลกครั้งที่หนึ่ง
หมวดหมู่:การล่มสลายของจักรวรรดิเยอรมัน
หมวดหมู่:ฝ่ายสัมพันธมิตร (สงครามโลกครั้งที่หนึ่ง)
หมวดหมู่:สนธิสัญญาที่มีผลใช้บังคับในปี พ.ศ. 2461
นกกระเรียนหมวกขาว

**นกกระเรียนหมวกขาว** () เป็นนกกระเรียนขนาดเล็ก มีลำตัวสีเทา คอส่วนบนและหัวเป็นสีขาว มีหนังเปลือยสีแดงตรงกระหม่อมเหนือตา ถึงมันเป็นนกกระเรียนขนาดเล็กแต่ก็ยังถือว่าเป็นนกขนาดใหญ่ ยาว 1&nbsp;เมตร ช่วงปีกกว้าง 1.87 เมตร และหนัก 3.7&nbsp;กิโลกรัม

นกกระเรียนหมวกขาวมีแหล่งผสมพันธุ์วางไข่ในกลางถึงใต้และตะวันออกเฉียงใต้ของไซบีเรีย และในประเทศมองโกเลียแต่ยังคงไม่เป็นที่แน่ใจนัก ในฤดูหนาวประชากรมากกว่า 80% จะอยู่ที่ ไอซูมิ (Izumi) ทางตอนใต้ของประเทศญี่ปุ่น นอกจากนี้ยังพบในประเทศเกาหลีใต้และจีน

ประชากรของนกชนิดนี้ประมาณกันว่าเหลืออยู่ 9,500 ตัว สาเหตุหลักที่คุกคามต่อการอยู่รอดของนกคือการสูญเสียและเสื่อมโทรมของพื้นที่ชุ่มน้ำในประเทศจีนและเกาหลีใต้ ซึ่งเป็นผลมาจากการพัฒนาและการสร้างเขื่อน

นกกระเรียนหมวกขาวถูกจัดสถานะเป็นเสี่ยงต่อการสูญพันธุ์ในบัญชีแดงของสหภาพเพื่อการอนุรักษ์ธรรมชาติ และจัดอยู่ในบัญชีที่ 1 และ 2 ของCITES ได้มีการจัดตั้งสมาคม *Grus monacha* International Aid (白头鹤的故事) ขึ้นเพื่อหาทางอนุรักษ์นกชนิดนี้

## อ้างอิง

## แหล่งข้อมูลอื่น
* BirdLife Species Factsheet
* Hooded Crane (''Grus monachus'') from *Cranes of the World* (1983) by Paul Johnsgard

หมวกขาว
หมวดหมู่:นกที่พบในประเทศอินเดีย
ปลาซิวข้าวสารแม่น้ำสงคราม

**ปลาซิวข้าวสารแม่น้ำสงคราม** () เป็นปลาสายพันธุ์ใหม่ล่าสุดที่เพิ่งค้นพบได้ของโลก โดยนักมีนวิทยาชาวไทย 

ปลาซิวข้าวสารแม่น้ำสงคราม ได้รับการเปิดเผยจาก รองศาสตราจารย์ ดร.วิเชียร มากตุ่น คณบดีคณะวิทยาศาสตร์ มหาวิทยาลัยศรีนครินทรวิโรฒ (มศว.) เมื่อวันที่ 23 กรกฎาคม พ.ศ. 2553 ว่าเป็นปลาที่เพิ่งค้นพบ โดยพบในเขตลุ่มแม่น้ำโขง ซึ่งอยู่ในเขตอำเภอรัตนวาปี จังหวัดหนองคาย นอกจากนี้แล้วยังพบในเขตประเทศลาว หรือบริเวณพื้นที่ลาวตอนกลาง

โดยเป็นปลาขนาดเล็ก มีความยาวประมาณ 1 เซนติเมตร มีสีลำตัวสีทองแวววาว อาศัยอยู่เป็นฝูงในนาข้าว โดยจะหากินตัวอ่อนของยุงและตัวอ่อนของแมลงศัตรูพืชเป็นอาหาร นับเป็นปลาที่ควบคุมความสมดุลของธรรมชาติได้ดีเป็นอย่างยิ่ง

ซึ่งทั่วโลกได้ค้นพบปลาในนาข้าวแล้วทั้งสิ้น 24 สายพันธุ์ และปลาซิวข้าวสารแม่น้ำสงครามจัดเป็นสายพันธุ์ที่ 25 โดยพบในประเทศไทย 4 สายพันธุ์ และรวมสายพันธุ์ใหม่นี้เป็น 5 สายพันธุ์

## อ้างอิง

## แหล่งข้อมูลอื่น
* ข้อมูลจาก Fishbase.org

หมวดหมู่:ปลาที่พบในประเทศไทย
หมวดหมู่:ปลาน้ำจืด
หมวดหมู่:ปลาที่พบในลุ่มแม่น้ำโขง
หมวดหมู่:การค้นพบในปี พ.ศ. 2553
หมวดหมู่:สกุลออรีเซียส
พระยาภักดีชุมพล (เกตุ)

**พระยาภักดีชุมพล (เกตุ)** หรือ **พระยาภักดีชุมพลที่ 2** เป็นเจ้าเมืองชัยภูมิคนที่สอง ดำรงตำแหน่งเจ้าเมืองต่อจากพระยาภักดีชุมพล (แล)พระยาภักดีชุมพล (เกตุ)ครองเมืองชัยภูมิตั้งแต่ พ.ศ. 2374 - พ.ศ. 2383 รวมเวลาได้ 9 ปี จากนั้นพระยาภักดีชุมพล (เบี้ยว) ก็ได้เป็นเจ้าเมืองชัยภูมิต่อ

หมวดหมู่:เจ้าเมืองชัยภูมิ
ภักดีชุมพล
ภักดีชุมพล (เกตุ)
ศึกอภินิหารพ่อมดถล่มโลก

**ศึกอภินิหารพ่อมดถล่มโลก** () เป็นภาพยนตร์ในปี 2010 แนวแฟนตาซีผจญภัย โปรดิวซ์โดยเจอร์รี บรักไฮเมอร์ กำกับโดย จอน เทอร์เทิลท็อบและจัดจำหน่ายโดยวอลต์ดิสนีย์พิกเจอส์ กับทีมงานของหนังเรื่อง *National Treasure* ภาพยนตร์มีโครงเรื่องหลวมๆ จาก ส่วนหนึ่งของหนังเรื่อง *[[Fantasia (film)|Fantasia]]* ตอน *Sorcerer's Apprentice* ซึ่งก็มาจากบทประพันธ์ในคริสต์ทศวรรษ 1890 ของพอล ดูคัส และบัลลาดของโยฮันน์ โวล์ฟกัง ฟอน เกอเธอ ในปี 1797

ภาพยนตร์มีเนื้อหาเกี่ยวกับ บัลธาซาร์ เบลก (นิโคลัส เคจ) พ่อมดในยุคใหม่ในแมนฮัตตัน ที่ต่อสู้กับอำนาจปีศาจ แมกซิส ฮอร์วัท (อัลเฟรด โมลินา) ขณะที่เขาค้นหาคนที่มีอำนาจของเมอร์ลิน ซึ่งก็คือเดฟ สตัตเลอร์ (เจย์ บารูเชล) นักเรียนฟิสิกส์ในมหาวิทยาลัยนิวยอร์ก 

เดิมภาพยนตร์กำหนดฉายวันที่ 16 กรกฎาคม ค.ศ. 2010 แต่เลื่อนฉายให้เร็วขึ้น 2 วัน คือวันที่ 14 กรกฎาคม ค.ศ. 2010 

## อ้างอิง

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ดิสนีย์
หมวดหมู่:ภาพยนตร์ที่ออกฉายในปี พ.ศ. 2553
หมวดหมู่:ภาพยนตร์ที่อำนวยการสร้างโดย เจอร์รี บรัคไฮเมอร์
หมวดหมู่:ภาพยนตร์ผจญภัยเด็กอเมริกัน
หมวดหมู่:ภาพยนตร์จินตนิมิตเด็กอเมริกัน
หมวดหมู่:ภาพยนตร์โดยวอลต์ดิสนีย์พิกเชอส์
เจอร์รี บรักไฮเมอร์

**เจอโรม ลีออน "เจอร์รี" บรักไฮเมอร์** () เป็นโปรดิวเซอร์ภาพยนตร์และโทรทัศน์ ชาวอเมริกัน เขาประสบความสำเร็จอย่างมากในประเภทแอ็กชัน ดรามา และนวนิยายวิทยาศาสตร์ ผลงานด้านซีรีส์โทรทัศน์ของเขา เช่น **', **', **, *[[Without a Trace]]*, *[[Cold Case (TV series)|Cold Case]]*, *[[The Amazing Race]]*, และ *[[Dark Blue (TV series)|Dark Blue]]* ส่วนผลงานภาพยนตร์ของเขาที่เป็นที่รู้จักเช่น *[[Beverly Hills Cop (film series)|Beverly Hills Cop]]*, *[[Top Gun (film)|Top Gun]]*, *[[The Rock (film)|The Rock]]*, *[[Con Air]]*, *[[Coyote Ugly (film)|Coyote Ugly]]*, *[[Crimson Tide (film)|Crimson Tide]]*, *[[Armageddon (1998 film)|Armageddon]]*, *[[Enemy of the State (film)|Enemy of the State]]*, *[[Gone in 60 Seconds (2000 film)|Gone in 60 Seconds]]*, *[[Black Hawk Down (film)|Black Hawk Down]]*, *[[Pearl Harbor (film)|Pearl Harbor]]*, *[[Pirates of the Caribbean (film series)|Pirates of the Caribbean]]*, *[[G-Force (film)|G Force]]*, *[[King Arthur (film)|King Arthur]]*, ภาพยนตร์ชุด ''National Treasure'' และล่าสุดคือเรื่อง The Sorcerer's Apprentice ร่วมกับดิสนีย์

ภาพยนตร์ของเขาหลายเรื่องสร้างโดยพาราเมาต์พิกเจอส์และเดอะวอลต์ดิสนีย์ ขณะที่ทางซีรีส์โทรทัศน์ ร่วมสร้างกับวอร์เนอร์บราเธอร์ส

## อ้างอิง

หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:ผู้ที่ได้รับรางวัลเอมมี
หมวดหมู่:ชาวอเมริกันเชื้อสายยิว
ดาบิด บุสตามันเต

**ดาบิด บุสตามันเต โอโยส** (; 25 มีนาคม พ.ศ. 2525 — ) เป็นนักร้องชาวสเปน

## ประวัติ
ความก้าวหน้าของดาบิดมาจากรายการโทรทัศน์ *โอเปราซีออนตรีอุนโฟ* ซึ่งคล้ายคลึงกับรายการ *[[อเมริกันไอดอล]]* ได้รับความนิยมสูง รายการนี้ได้ครองตำแหน่งใหญ่ของชาร์ตการขายแผ่นซีดีในช่วงเวลา 5 เดือนที่ประกอบการ เมื่อรายการจบลงในเดือนกุมพาพันธ์ ปี พ.ศ. 2545 ดาบิดได้เป็นหนึ่งในสามของผู้ที่ได้เข้ารอบสุดท้าย

จากนั้นมา ดาบิดออกอัลบั้มเดี่ยว 5 อัลบั้ม คือ อัลบั้มแรก *[[Bustamante (อัลบั้ม)|บุสตามันเต]]* ออกขายในเดือนพฤษภาคมปี พ.ศ. 2545 และได้มีตำแหน่งอยู่ในชาร์ตซีดีขายดีหลายเดือนในประเทศสเปน เขาประสบความสำเร็จอีกเมื่อออกแสดงคอนเสิร์ตฤดูร้อนมากกว่า 70 ครั้งทั่วประเทศสเปน อัลบั้มที่สอง *[[Asi soy yo (อัมบั้ม)|อาซีโซยโย]]* ออกขายในเดือนพฤศจิกายน พ.ศ. 2546 โดยมีผู้ผลิตเพลงเป็นเอมีลีโอ เอสเตฟัน ดาบิดออกผลงานต่อด้วย *[[การีเซียสอัลอัลมา]]* และ *[[Pentimento (album)|เปนตีเมนโต]]* นอกจากนี้ ได้ไปที่ลาตินอเมริกาเพื่อที่ประชาสัมพันธ์ผลงานเพลง

ดาบิดประสบความสำเร็จในประเทศสเปนและลาตินอเมริกา ได้ขายมากกว่า 1,400,000 แผ่น อัลบั้มใหม่คือ *[[อัลฟีโลเดลาอีร์เรอาลีดัด]]* ซึ่งเป็นอัลบั้มทองคำขาวในชาร์ตขนาดใหญ่ของเพลงภาษาสเปน ผลิตโดยยูนิเวอร์แซลมิวสิกในสหรัฐอเมริกาและลาตินอเมริกาในวันที่ 3 มีนาคม พ.ศ. 2551

## ชีวิตส่วนตัว
ในปี พ.ศ. 2551 ดาบิดได้กลายเป็นบิดาของลูกสาวที่มีชื่อว่า "ดาเนียลา"

## อ้างอิง

* "*Bustamante.*" Bustamante - Web Oficial. ออนไลน์. 12 พ.ย. พ.ศ. 2553. .

## แหล่งข้อมูลอื่น
*เว็บไซต์อย่างเป็นทางการของดาบิด บุสตามันเต 
*เว็บไซต์ของดาบิด บุสตามันเต 
*แฟนคลับอย่างเป็นทางการของดาบิด บุสตามันเต
*ผลงานเพลงของดาบิด บุสตามันเต 
*การจัดการของดาบิด บุสตามันเต 

ด
หมวดหมู่:บุคคลจากแคว้นกันตาเบรีย
หมวดหมู่:บุคคลที่เกิดในปี พ.ศ. 2525
มหาวิทยาลัยออริกอนสเตต

thumb|หอนาฬิกา สัญลักษณ์ที่สำคัญสิ่งหนึ่งของมหาวิทยาลัย

**มหาวิทยาลัยออริกอนสเตต** () เป็นมหาวิทยาลัยรัฐ ตั้งอยู่ที่เมืองคอร์วัลลิสในรัฐออริกอน สหรัฐอเมริกา มหาวิทยาลัยเปิดสอนในหลากหลายระดับตั้งแต่ระดับปริญญาตรี ปริญญาโท และปริญญาเอก โดยมหาวิทยาลัยมีชื่อเสียงโดดเด่นในด้านสมุทรศาสตร์ วิทยาศาสตร์การอาหาร นิเวศวิทยา วนศาสตร์ และชีวเคมี  

## อ้างอิง

## แหล่งข้อมูลอื่น

* มหาวิทยาลัยออริกอนสเตต
* สมาคมนักเรียนไทยมหาวิทยาลัยออริกอนสเตต
โอโซเลมิโอ

**โอ โซเล มิโอ** (;  แปลว่า "my sun") เป็นเพลงภาษานาโปลีที่แต่งขึ้นในปี ค.ศ. 1898 โดยเอดูอาโด ดิ คาปัว (1865 - 1917) คำร้องโดยจิโอวานนี คาเปอร์โร (1859 - 1920) จากเมืองเนเปิลส์ ประเทศอิตาลี เนื้อร้องบรรยายถึงความงดงามของพระอาทิตย์ในบ่ายวันหนึ่ง โดยเปรียบเทียบความงดงามของใบหน้าหญิงสาวคนรัก ว่าเปรียบเสมือนพระอาทิตย์อีกดวงหนึ่ง 

เพลงนี้เป็นเพลงที่ได้รับความนิยมไปทั่วโลก มีนักร้องจำนวนมากนำมาร้อง ทั้งนักร้องโอเปร่า เช่น เอนริโก คารูโซ เบเนียมิโก กิกลี มาริโอ แลนซา ลูชาโน ปาวารอตตี และทรีเทเนอร์ส หรือนักร้องป็อป/ร็อก เช่น ไบรอัน แอดัมส์ เอลวิส เพรสลีย์ มีเฟิร์สต

คำร้องเพลงนี้ถูกแปลเป็นภาษาอังกฤษมาแล้วหลายครั้ง ในชื่อ "Down From His Glory" (1921), "There's No Tomorrow" (1949) ขับร้องโดยโทนี มาร์ติน และ "It's Now or Never" (1960) ฉบับที่แต่งคำร้องเป็นพิเศษสำหรับขับร้องโดยเอลวิส เพรสลีย์ ซึ่งติดอันดับหนึ่งของนิตยสารบิลบอร์ด และชาร์ตในอังกฤษ และนอร์เวย์ 

ลูชาโน ปาวารอตตี ซึ่งขับร้องเพลงนี้ในปี ค.ศ. 1980 ได้รับรางวัลแกรมมีสาขาการขับร้องเดี่ยวดนตรีคลาสสิก  และได้นำมาขับร้องอีกครั้งร่วมกับปลาซิโด โดมิงโก และโคเซ การ์เรรัส ในนาม "Three Tenors" อำนวยเพลงโดยสุบิน เมห์ธา ในปี ค.ศ. 1990 และ 1994 การแสดงในครั้งนั้นได้รับการจดจำ โดยเฉพาะภาพแสดงการหยอกเย้า ล้อเลียนกันระหว่างปาวารอตติ กับโดมิงโกและการ์เรรัส 

## อ้างอิง

หมวดหมู่:เพลงอิตาลี
หมวดหมู่:เพลงภาษาอิตาลี
ซานตาลูชีอา

**ซานตาลูชีอา** () เป็นเพลงพื้นเมืองภาษานาโปลี ซึ่งได้รับการแปลงเนื้อร้องเป็นภาษาอิตาลี โดยเตโอโดโร กอตตราอู (Teodoro Cottrau; 1827–1879) ในปี ค.ศ. 1849 ที่เมืองเนเปิลส์ เนื้อร้องบรรยายถึงทัศนียภาพอันงดงามในอ่าวเนเปิลส์ ด้านหน้าย่านชุมชนบอร์โกซานตาลูชีอา คนเรือเชื้อเชิญให้ผู้คนลงเรือเพื่อชมความงามของท้องทะเลยามพระอาทิตย์ตก

เพลงนี้ถูกนำไปขับร้องในภาษาต่าง ๆ มากมาย เช่นที่ขับร้องโดยเอนริโก คารูโซ, มาริโอ แลนซา และเอลวิส เพรสลีย์ ในสหรัฐอเมริกา เป็นเพลงขับร้องสรรเสริญในเทศกาลนักบุญลูซีอา (Saint Lucy) ในสวีเดน เดนมาร์ก และนอร์เวย์

## เพลงประจำมหาวิทยาลัยศิลปากร

นอกจากนี้ เพลงซานตาลูชีอา ยังเป็นเพลงประจำมหาวิทยาลัยศิลปากรอีกด้วย สืบเนื่องจากศาสตราจารย์ศิลป์ พีระศรี ผู้ก่อตั้งมหาวิทยาลัยศิลปากร ท่านเป็นชาวอิตาลี ซึ่งมีชื่อเดิมว่า คอร์ราโด เฟโรชี (Corrado Feroci) และชอบร้องเพลงนี้บ่อย ๆ เวลาทำงาน หลังจากนั้น คณะจิตรกรรมประติมากรรมและภาพพิมพ์ ได้นำทำนองเพลงนี้ มาใส่เนื้อร้องภาษาไทย โดยใช้ชื่อเพลงว่า "ศิลปากรนิยม"

## เนื้อเพลง
Sul mare luccica l’astro d’argento.
Placida è l’onda, prospero è il vento.
Sul mare luccica l’astro d’argento.
Placida è l’onda, prospero è il vento.
Venite all’agile barchetta mia,
Santa Lucia! Santa Lucia!
Venite all’agile barchetta mia,
Santa Lucia! Santa Lucia!


### แปลเป็นภาษาอังกฤษ
Now 'neath the silver moon Ocean is glowing,
O'er the calm billows, soft winds are blowing.
Here balmy breezes blow, pure joys invite us,
And as we gently row, all things delight us.

Chorus:
Hark, how the sailor's cry joyously echoes nigh:
Santa Lucia, Santa Lucia!
Home of fair Poesy, realm of pure harmony,
Santa Lucia, Santa Lucia!

When o'er the waters light winds are playing,
Thy spell can soothe us, all care allaying.
To thee sweet Napoli, what charms are given,
Where smiles creation, toil blest by heaven.

### คำแปลภาษาไทย
คำแปลภาษาไทยด้านล่างต่อไปนี้ จัดทำขึ้นโดยศาสตราจารย์เชษฐ์ ติงสัญชลี โดยเป็นการแปลมาจากภาษาอิตาลีโดยตรง และได้ออกแสดงครั้งแรกในงานครบรอบ 125 ปี ศาสตราจารย์ ศิลป์ พีระศรี เมื่อวันที่ 15 กันยายน ค.ศ. 2017

กลางทะเล พร่างแสงแวว
ดาวแพรว ล้วนแล้วเงินพราย
ลมพัด คลื่นซัดทราย
แสนสุขกาย ศานติ์ฤทัย 
(ซ้ำ 2 รอบ)

มะมา เชิญมาบันเทิง
ระเริง เรือน้อยคล้อยไกล
เรือของข้าฯ สุดแสนเร็วไว
ท่องไป ที่ลูซียา

มะมา ลงเรือเริงใจ
เที่ยวใน ทะเลเริงตา
ซานตาลูซียา
ซานตาลูซียา

(ซ้ำท่อนที่หนึ่ง 2 ครั้ง)

มะมา เชิญมาบันเทิง
ระเริง เรือน้อยคล้อยไกล
เรือของข้าฯ สุดแสนเร็วไว
ท่องไป ที่ลูซียา

มะมา เชิญมาเริงใจ
เที่ยวใน ทะเลเริงตา
ซานตาลูซียา
ซานตาลูซียา


## อ้างอิง

## ดูเพิ่ม
มหาวิทยาลัยศิลปากร

หมวดหมู่:เพลงอิตาลี
หมวดหมู่:เพลงภาษาอิตาลี
หมวดหมู่:ผลงานในปี พ.ศ. 2392
หมวดหมู่:เพลงมหาวิทยาลัย
ยุคแคมเบรียน

**ยุคแคมเบรียน** () เป็นธรณีกาลยุคแรกของมหายุคพาลีโอโซอิก อยู่ในช่วง 542 ± 0.3 ล้านปีมาแล้วถึง 488.3 ± 1.7 ล้านปีมาแล้ว ก่อนจะเข้าสู่ยุคออร์โดวิเชียน  คำว่าแคมเบรียนตั้งโดย อดัม ซิดก์วิค (Adam Sedgwick) เป็นชื่อโรมันของเวลส์ซึ่งเป็นสถานที่ที่พบหินยุคแคมเบรียนดีที่สุดของอังกฤษ

ยุคแคมเบรียนเป็นช่วงสำคัญของการเปลี่ยนแปลงของสิ่งมีชีวิตบนโลก ก่อนยุคแคมเบรียน สิ่งมีชีวิตนั้นมีขนาดเล็กและเรียบง่าย ก่อนจะค่อยๆเป็นองค์ประกอบซับซ้อนในอีกล้านปีถัดมาก่อนหน้ายุคแคมเบรียน  
รูปแบบของสิ่งมีชีวิตมีความหลากหลายและเกิดขึ้นอย่างรวดเร็ว เป็นการ “ระเบิด” ทางชีวภาพ ที่จู่ๆสิ่งมีชีวิตก็เกิดอุบัติมาพร้อมๆกันในช่วงเวลาเดียวกัน ปรากฏการณ์ดังกล่าวเรียกว่า Cambrian explosion หรือ Biological Big Bang สิ่งมีชีวิตที่บังเกิดขึ้นมีหน้าตาก็ล้วนแปลกประหลาดอัศจรรย์ทั้งสิ้น เป็นสิ่งมีชีวิตไม่มีกระดูกสันหลังอาศัยอยู่ในทะเล เช่น ไทรโลไบต์ เป็นต้น พืชส่วนใหญ่เป็นสาหร่ายสีเขียว ในยุคนี้ไม่พบสิ่งมีชีวิตบนพื้นดิน

## อ้างอิง

* 
* Ogg, Jim; June, 2004, *Overview of Global Boundary Stratotype Sections and Points (GSSPs) * http://www.stratigraphy.org/gssp.htm Accessed April 30, 2006.
* Gould, Stephen Jay; Wonderful Life: the Burgess Shale and the Nature of Life (New York: Norton, 1989)

## แหล่งข้อมูลอื่น

* Biostratigraphy  - includes information on Cambrian trilobite biostratigraphy
*  Dr. Sam Gon's trilobite pages (contains numerous Cambrian trilobites)
* Examples of Cambrian Fossils
* Paleomap Project
* Report on the web on Amthor and others from ''Geology'' vol. 31 
* Weird Life on the Mats 

หมวดหมู่:มหายุคพาลีโอโซอิก
ยุคนีโอจีน

**ยุคนีโอจีน** () เป็นช่วงธรณีกาล เริ่มต้นยุคที่ 23.03 ± 0.05 ล้านปีมาแล้วถึง 2.588 ล้านปีมาแล้วก่อนเข้าสู่ยุคควอเทอร์นารี ยุคนีโอจีนเป็นยุคที่ถัดจากยุคพาลีโอจีนของมหายุคซีโนโซอิก  ภายใต้ข้อเสนอของ International Commission on Stratigraphy (ICS) ยุคนีโอจีนประกอบไปด้วยสมัยไมโอซีนและสมัยไพลโอซีน  

ยุคนีโอจีนกินเวลาราว 23 ล้านปี ในยุคนั้นสัตว์เลี้ยงลูกด้วยนมและนกมีการวิวัฒนาการเป็นอันมาก ส่วนสิ่งมีชีวิตอื่นแทบไม่มีการเปลี่ยนแปลง บางทวีปมีการเคลื่อนตัว เหตุการณ์ที่สำคัญคือเกิดการเชื่อมต่อระหว่างทวีปอเมริกาเหนือและทวีปอเมริกาใต้ในตอนปลายของสมัยพลิโอซีน ภูมิอากาศค่อนข้างเย็นก่อนจะเข้าสู่ยุคน้ำแข็งในยุคควอเทอนารี่ มีการปรากฏตัวของบรรพบุรุษสายตรงของมนุษย์

## อ้างอิง

หมวดหมู่:ยุคนีโอจีน
หมวดหมู่:มหายุคซีโนโซอิก
เซิร์ฟเวอร์ (แก้ความกำกวม)

**เซิร์ฟเวอร์** อาจหมายถึง
* เซิร์ฟเวอร์ อุปกรณ์คอมพิวเตอร์
* เว็บเซิร์ฟเวอร์ 
* พนักงานเสิร์ฟ พนักงานยกอาหาร
* ในกีฬาเทนนิส ผู้ที่ทำหน้าที่เสิร์ฟลูก เรียกว่า เสิร์ฟเวอร์ หรือ เซิร์ฟเวอร์
สกิ๊ดส์

thumb|260px|สกิ๊ดส์แปลงร่างเป็นรถ เชฟโรเล็ตบีท สีเขียว
**สคิ๊ดส์** () ชื่อตัวละครจากเรื่อง ทรานส์ฟอร์เมอร์ส

## ประวัติ

### อนิเมะ
#### กาแล็คซี่ ฟอร์ซ
สคิ๊ดส์ ชาวดาวสปีเดียร์ เขาเข้าร่วมกับกลุ่มไซเบอร์ทรอนพร้อมกับ ออโต้ แลนเดอร์ เนื่องจากเอ็กซิเรี่ยนได้ให้ความช่วยเหลือพวกเขาในระหว่างที่กำลังสำรวจดาวสปีเดียร์ 

สคิ๊ดส์ เป็นเด็กหนุ่มที่มีอัธยาศัยดีและเคารพผู้ใหญ่ แต่ด้วยความที่เขาอายุน้อยที่สุดทำให้เขามักแสดงอาการอยากรู้อยากเห็นในทุกๆเรื่อง

### ฉบับคนแสดง
สคิ๊ดส์ ให้เสียงภาษาไทยโดย โอม เปล่งขำ สคิ๊ดส์คือหุ่นยนต์วัยรุ่นสุดโจ๋ฝ่ายออโต้บ็อตส์  และเป็นพี่น้องกับ มัดแฟล็ปส์ สกิ๊ดส์เป็นพวกหลงตัวเอง คิดว่าตัวเองฉลาดกว่ามัดแฟล็ปส์ เขาพยายามทำตัวเป็นผู้ใหญ่แต่สุดท้ายก็ไม่สามารถหยุดพล่ามได้ สคิ๊ดส์ ได้มีส่วนร่วมในการปราบหุ่นยนต์ดีเซ็ปติคอนส์ที่ เซี่ยงไฮ้ สคิ๊ดส์ได้รับบาดเจ็บเล็กน้อยขณะที่ไปเขาตามล่า ไซด์เวย์ส (SIDEWAYS) หุ่นยนต์ดีเซ็ปติคอนส์ที่ซ่อนตัวอยู่กับ ดีโมลิชเชอร์ (DEMOLISHER) เมื่อหลังจากเสร็จสิ้นภารกิจที่เซี่ยงไฮ้แล้ว สคิ๊ดส์ได้เปลี่ยนการแปลงร่าง จากเดิมที่แปลงร่างเป็นรถไอศกรีม มาแปลงร่างเป็นรถ เชฟโรเล็ตบีท สีเขียว แทน 

จนต่อมาศึกใหญ่ระหว่าง ออโต้บ็อตส์และดีเซ็ปติคอนส์เกิดขึ้นอีกครั้ง ออพติมัส ไพรม์(OPTIMUS PRIME)ถูกเมกะทรอน(MEGATRON)ฆ่าตาย แซม วิทวิคกี้ มิเคล่า และบัมเบิ้ลบี-สคิ๊ดส์-มัดแฟล็ปส์ ต้องหนีไปหลบอยู่ที่ปลอดภัย เนื่องจากแซมได้ถูกตราหน้าว่าเป็นผู้ต้องหา โดยฝีมือของ เดอะ ฟอลเล่น (THE FALLEN) เพื่อต้องการให้ทหารทุกหน่วยค้นหาตัวแซม วิทวิคกี้ เดอะ ฟอลเล่นจึงแฮ็คเข้าไปในดาวเทียมเพื่อให้ภาพเข้าสถานีทั่วโลก และประกาศกร้าวว่าจะทำลายโลกนี้เมื่อใดก็ได้หากไม่ส่งตัวแซม วิทวิคกี้มาให้

ไม่นานพวกเขาได้เจอกับ เจ็ทไฟร์ (JETFIRE) เจ็ทไฟร์สร้างสะพานเชื่อมมิติพาทุกคนไปยังที่อียิปต์ เพื่อตามหาเมกทริกซ์แห่งจิตพลังผู้นำ สิ่งที่สามารถฟื้นคืนชีพออพติมัส ไพรม์ ได้ หลังจากแซม วิทวิคกี้ได้เมกทริกซ์มาแล้ว หน่วยจู่โจมลับ เนสท์(NEST) ได้ส่งกำลังมาช่วยเพื่อถ่วงเวลาให้แซมไปถึงร่างออพติมัสพอดี แต่ระหว่างทางไปหาออพติมัสอยู่นั้นสตาร์สครีมยิงระเบิดใส่เพื่อไม่ให้แซมไปถึงร่างออพติมัส แต่ก็รอดมาได้อย่างหวุดหวิด ทุกคนก็แยกกัน แซม วิทวิคกี้ ไปกับมิเคล่า บัมเบิ้ลบีล่อดีเซ็ปติคอนส์ไปทางอื่น ส่วน สคิ๊ดส์ มัดแฟล็ปส์ เจ้าหน้าที่ซิมมอนส์ และลีโอ เพื่อนของแซม แยกกันไปอีกทางหนึ่ง จนทั้ง 4 เจอกับดีวาสเตเตอร์ (DEVASTATOR) หุ่นยนต์ยักษ์ สูง 46 ฟุต จนทำให้สคิ๊ดส์ มัดแฟล็ปส์ เจ้าหน้าที่ซิมมอนส์ และลีโอ ตกอยู่ในอันตราย มัดแฟล็ปส์ถูกดีวาสเตเตอร์กินเข้าไป แต่ทะลุออกมาได้ สคิ๊ดส์และมัดแฟล็ปส์ต่างจัดการดีวาสเตเตอร์ด้วยกัน แต่ดีวาสเตเตอร์แค่ได้รับบาดเจ็บเท่านั้น จนทหารได้ยิงดีวาสเตเตอร์ตาย หลังจากนั้นออโต้บ็อตส์เป็นฝ่ายมีชัย สคิ๊ดส์และมัดแฟล็บส์สูง 15.5 ฟุตเท่ากัน อาวุธของสคิ๊ดส์คือตะขอเชือกเหล็ก

## แหล่งข้อมูลอื่น
* *Alternators* Skids Toy review 
* *Binaltech* Skids Toy review  - includes description and photos comparing *Binaltech* and *Alternators* versions
* *Robots in Disguise* Skid-Z Toy Review 
* *Armada* Skids Toy Review 
* *Galaxy Force* Skids Toy Review 
* Further Adventures of Skids Fan Site

หมวดหมู่:ทรานส์ฟอร์เมอร์ส
หมวดหมู่:อนิเมะ
หมวดหมู่:หุ่นยนต์
หมวดหมู่:ตัวละครภาพยนตร์
โจเซฟ สติกลิตส์

thumb|โจเซฟ สติกลิตส์ ในปี 2012
**โจเซฟ ยูจีน สติกลิตส์** () เป็นนักเศรษฐศาสตร์ชาวอเมริกันผู้ได้รับรางวัลโนเบลสาขาเศรษฐศาสตร์ประจำปี 2001 ร่วมกับจอร์จ อาเคอร์ลอฟ และไมเคิล สเปนซ์ จากผลงานทฤษฎีเศรษฐศาสตร์เกี่ยวกับตลาดที่สารสนเทศไม่สมมาตร

สติกลิตซ์เคยดำรงตำแหน่งประธานสภาที่ปรึกษาเศรษฐกิจของสหรัฐในรัฐบาลของบิล คลินตันระหว่างปี 1995-1997 และดำรงตำแหน่งหัวหน้านักเศรษฐศาสตร์ธนาคารโลกระหว่างปี 1997-2000 สติกลิตซ์เป็นอาจารย์ที่มหาวิทยาลัยโคลัมเบียตั้งแต่ปี 2000 ถึงปัจจุบัน

โจเซฟ สติกลิตส์ เกิดที่เมืองแกรี รัฐอินดีแอนาในปี 1943 สำเร็จการศึกษาปริญญาตรีจากวิทยาลัยแอมเมิสต์ในปี 1964 และปริญญาเอกสาขาเศรษฐศาสตร์จากสถาบันเทคโนโลยีแมสซาชูเซตส์ในปี 1967 สติกลิตส์เคยเป็นอาจารย์ที่สถาบันเทคโนโลยีแมสซาชูเซตส์ มหาวิทยาลัยสแตนฟอร์ด มหาวิทยาลัยพรินซ์ตัน และมหาวิทยาลัยออกซ์ฟอร์ด

สติกลิตส์ยังเป็นผู้ได้รับเหรียญรางวัลจอห์น เบตส์ คลาร์กในปี 1979 ซึ่งเป็นรางวัลสำหรับนักเศรษฐศาสตร์ในสหรัฐอเมริกาที่มีผลงานโดดเด่นและอายุน้อยกว่า 40 ปี

## อ้างอิง

## แหล่งข้อมูลอื่น
* เว็บไซต์ส่วนตัวของโจเซฟ สติกลิตส์

หมวดหมู่:นักเศรษฐศาสตร์ชาวอเมริกัน
หมวดหมู่:ผู้ได้รับรางวัลโนเบลสาขาเศรษฐศาสตร์
หมวดหมู่:ศิษย์เก่าจากสถาบันเทคโนโลยีแมสซาชูเซตส์
หมวดหมู่:บุคคลจากสถาบันเทคโนโลยีแมสซาชูเซตส์
หมวดหมู่:บุคคลจากมหาวิทยาลัยสแตนฟอร์ด
หมวดหมู่:บุคคลจากมหาวิทยาลัยพรินซ์ตัน
หมวดหมู่:บุคคลจากมหาวิทยาลัยออกซฟอร์ด
หมวดหมู่:บุคคลจากรัฐอินดีแอนา
สถานีการค้า

**สถานีการค้า** () เป็นสถานที่หรือสิ่งก่อสร้างซึ่งมีการค้าขายสินค้าเกิดขึ้น เส้นทางซึ่งนำไปสู่สถานีการค้าหรือระหว่างสถานีการค้า รู้จักกันว่า เส้นทางการค้า

สถานีการค้ายังเป็นสถานที่สำหรับผู้คนที่จะพบปะและแลกเปลี่ยนข่าวสารของโลกหรือแม้กระทั่งข่าวจากประเทศบ้านเกิดของตน (สถานีการค้าหลายแห่งบนโลกตั้งอยู่บนสถานที่ซึ่งเป็นแหล่งอพยพที่ได้รับความนิยม) ในเวลานั้นซึ่งยังไม่มีหนังสือพิมพ์ 

สถานีการค้าอาจกล่าวได้ว่ามีความสำคัญยิ่งต่อประวัติศาสตร์ของหน่วยเงิน ถึงแม้ว่าการแลกเปลี่ยนจะเกิดขึ้นมาเป็นเวลากว่าสหัสวรรษและยังคงดำเนินต่อไป แต่นับจากจุดเริ่มต้นของสถานีการค้า ความจำเป็นที่จะต้องมีสื่อกลางในการใช้จ่ายก็ได้เกิดขึ้น ดังนั้น เครื่อแสดงการค้าและในเวลาต่อมา เหรียญ ได้รับการผลิตจากโลหะมีค่า เช่น ทองคำ เงิน และทองแดง เพื่อที่จะใช้ซื้อและขายสินค้าแทนที่จะเป็นการแลกเปลี่ยน หลังจากการเกิดขึ้นของหน่วยเงิน ทำให้เกิดธนาคารแห่งแรก ๆ ของโลกขึ้นในเจนัวและเวนิสแทบจะในทันที

## ความเกี่ยวข้องกับลัทธิอาณานิคม
ลัทธิอาณานิคมของยุโรปสามารถสืบสาวไปจนถึงสมัยคาร์เธจโบราณ แต่เดิมคาร์เธจเป็นเพียงถิ่นฐานการค้าของชาวอาณานิคมฟีนิเซียนเท่านั้น แต่ต่อมาได้เติบโตจนกระทั่งมีอำนาจทางเศรษฐกิจและการเมืองอย่างมหาศาลตลอดทะเลเมดิเตอร์เรเนียน สะสมความมั่งคั่งและอิทธิพลจากอำนาจทางเศรษฐกิจ (การค้า) เกือบทุกเมืองที่มีความสำคัญบนโลกในปัจจุบันต่างก็มีประวัติมาจากการเป็นสถานีการค้ามาก่อนทั้งนั้น: เวนิส นครนิวยอร์ก เซี่ยงไฮ้ สิงคโปร์ ฮ่องกง เนเปิลส์ รอตเทอร์ดาม เป็นต้น

หมวดหมู่:พาณิชย์
ชิอากิ โอมิงาวะ

thumb
**ชิอากิ โอมิกาวะ** (, ; เกิดวันที่ 11 พฤศจิกายน ค.ศ. 1989 ที่เมืองคานางาวะ — )
เป็นนักแสดงและนักพากย์หญิงชาวญี่ปุ่น เธอกลายเป็นนักพากย์หญิงเมื่อเริ่มมีผลงานเรื่องแรกคือเรื่องโซลอีทเตอร์ โดยรับบทเป็น มากะ อัลบาร์น

## ผลงานด้านการพากย์
*โซลอีทเตอร์ รับบทเป็น  มากะ อัลบาร์น
*Arakawa Under the Bridge รับบทเป็น  พีโกะ
*Hidamari Sketch×Hoshi Mittsu รับบทเป็น นาซึนะ
*Natsu no Arashi! รับบทเป็น  คามิงาโมะ จุง
*Natsu no Arashi! Akinai chū รับบทเป็น คามิงาโมะ จุงช
*Seitokai Yakuindomo รับบทเป็น มิตสึบะ มุตสึมิ

##### วิดีโอเกม

*Virtue's Last Reward รับบทเป็น Phi

## ผลงานเพลง
ชิอากิ โอมิกาวะได้ร้องเพลง Mauve-iro no sympathy (เพลง Character song ในเรื่องโซลอีทเตอร์ของมากะกับโซล) โดยได้ร้องร่วมกับ Kouki Uchiyama

หมวดหมู่:นักแสดงญี่ปุ่น
หมวดหมู่:นักร้องญี่ปุ่น
หมวดหมู่:บุคคลจากจังหวัดคานางาวะ
คาเอเดะ ฮาชิโมโตะ

**คาเอเดะ ฮาชิโมโตะ** (; ) คือ ไอดอลญี่ปุ่น สังกัด"Watanabe Entertainment agency" และเป็นหนึ่งในสมาชิกรุ่นที่สาม ของวง "ไอดอลลิ่ง!!!" หมายเลขประจำตัวคือ 21

## ประวัติการทำงาน
คาเอเดะ ฮาชิโมโตะ เข้ามาเป็นสมาชิกรุ่นที่สาม ของวง ไอดอลลิ่ง!!! เมื่อเดือน เมษายน ปี พ.ศ. 2552 พร้อมกับ ไอ โอกาว่า และ ยูริกะ ทาจิบานะ
ผลงานแรกที่เธอได้ร่วมร้องกับเพื่อนๆ คือ ผลงานซิงเกิลที่ 7 "เบบี้ บลู"

ในช่วงเดือนธันวาคม ปีพ.ศ. 2552 ไอดอลลิ่ง!!!ได้มีการแบ่งกลุ่มย่อย 2 กลุ่ม เธอได้รับเลือกให้ไปอยู่กลุ่ม "พูโยะ พูโยะ ไอดอลลิ่ง!!!" และได้ออกผลงานซิงเกิลที่ 10 "เลิฟ เมจิก ฟีเวอร์"

## ผลงาน
### ดีวีดี
* [2009.11.27] Start! 〜1st Maple〜 (Start! 〜1stめーぷる〜)
* [2010.02.26] Pretty! 〜2nd Maple〜 (Pretty! 〜2ndめーぷる〜) 

## อ้างอิง

## ดูเพิ่ม
* ไอดอลลิ่ง!!!
* พูโยะพูโยะ ไอดอลลิ่ง!!!

## แหล่งข้อมูลอื่น
* Kaede Hashimoto Official Website 
* Idoling!!! Official Website
* Official Blog 

หมวดหมู่:นักร้องป็อปหญิงญี่ปุ่น
หมวดหมู่:บุคคลจากจังหวัดคานางาวะ
หมวดหมู่:นักแสดงหญิงชาวญี่ปุ่น
โรมรำลึก

***โรมรำลึก*** () เป็นภาพยนตร์แนวโรแมนติกคอเมดี้ในปี ค.ศ. 1953 กำกับและอำนวยการสร้างโดยวิลเลียม ไวเลอร์ นำแสดงโดยเกรกอรี เป็กและออเดรย์ เฮปเบิร์น เขียนบทโดยจอห์น ไดจ์ตันและอัลตัน ทรัมโบ สำหรับทรัมโบในเรื่องนี้ติดอยู่ในบัญชีดำฮอลลีวูด ทำให้เขาไม่มีชื่อเครดิต แต่เมื่อออกจำหน่ายเป็นดีวีดีในปี 2003 ก็มีชื่อเขาอยู่ในรายชื่อ เฮปเบิร์นได้รับรางวัลออสการ์ สาขานักแสดงนำหญิงยอดเยี่ยม และยังได้รับในสาขาบทภาพยนตร์และออกแบบเครื่องแต่งกายอีกด้วย

ในช่วงคริสต์ทศวรรษ 1970 ทั้งเป็กและเฮปเบิร์นมีความคิดที่จะทำภาคต่อ แต่โครงการก็หยุดลง ภาพยนตร์ได้รับการทำใหม่ในฉบับโทรทัศน์ในปี 1987 นำแสดงโดยทอม คอนตีและแคเทอรีน โอเซนเบิร์ก ซึ่งเธอเองก็มาจากราชตระกูลในยุโรป

## เรื่องย่อ
เจ้าหญิงแอนน์ (Audrey Hepburn) จากประเทศแถบยุโรปประเทศหนึ่งที่กำลังเดินทางทักทายประชาชนทั่วทวีป แต่เมื่อมาถึงโรมเธอก็ทนสภาพเหนื่อยอ่อนและตารางที่แน่นขนัดไม่ไหวจนสติแตกชั่วครู่จนหมอต้องมาฉีดยาให้เธอสงบลงในสภาวะตื่นไม่เต็มที่นั้นเธอก็แอบหลบออกจากปราสาท นักข่าวโจ แบรดลีย์ (Gregory Peck) มาพบเข้าจึงให้เธอหลับเสียคืนหนึ่งที่อพาร์ตเม้นท์ของเขา 
 
วันต่อมา เขาก็ได้รู้ตัวตนที่แท้จริงของเธอ จึงวางแผนจะทำข่าวชิ้นใหญ่จากสถานการณ์นี้ แต่ในขณะที่กำลังเอาใจแอนน์และพาท่องเที่ยวในโรมเพื่อแอบสัมภาษณ์และถ่ายรูปนั้น โจกลับเป็นฝ่ายเพลิดเพลินและมีความสุขเสียเอง และความอยากเขียนข่าวของเขาก็ลดลงพร้อมๆกับความรู้สึกของทั้งสองซับซ้อนขึ้นเรื่อยๆ

## อ้างอิง

หมวดหมู่:ภาพยนตร์โดยพาราเมาต์พิกเจอส์
หมวดหมู่:ภาพยนตร์ที่ออกฉายในปี พ.ศ. 2496
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่ถ่ายทำในโรม
หมวดหมู่:ภาพยนตร์อนุรักษ์หอทะเบียนภาพยนตร์แห่งชาติสหรัฐ
หมวดหมู่:ตัวละครที่เป็นเจ้าหญิง
บุษบาริมทาง (ภาพยนตร์)

***บุษบาริมทาง*** () เป็นภาพยนตร์เพลงในปี  ค.ศ. 1964 ของ วอร์เนอร์ บราเธอร์ส  ถ่ายทำระบบซูเปอร์พานาวิชั่น 70 มม.กำกับโดย จอร์จ คูเกอร์  นำแสดงโดย ออเดรย์ เฮปเบิร์น และ เรกซ์ แฮร์ริสัน 

สร้างจาก ละครเพลงบรอดเวย์ ของเลอร์เนอร์แอนด์โลว์ (Lerner & Loewe) ที่โด่งดังในชื่อเดียวกัน ซึ่งดัดแปลงจากบทละครชวนหัวเสียดสีสังคมชนชั้น  Pygmalion ของจอร์จ เบอร์นาร์ด ชอว์ 

Pygmalion เป็นภาพยนตร์ใน ค.ศ. 1938 นำแสดงโดย เลสลี่ ฮาเวิร์ด และ เวนดี้ ฮิลเลอร์ ซึ่งมีการเพิ่มเติมฉากบอลรูมและเปลี่ยนตอนจบให้นางเอกกลับมาหาพระเอกแทนที่จะจากไปอย่างสตรีผู้มาดมั่นตามบทละครดั้งเดิมของชอว์  จนกระทั่ง  ค.ศ. 1956 มีการดัดแปลงเรื่องจากบทภาพยนตร์เป็นละครเพลงในชื่อใหม่ว่า  My Fair Lady เปิดแสดงย่านบรอดเวย์ในอเมริกา  นำแสดงโดย จูลี่ แอนดรูวส์  และ เรกซ์ แฮร์ริสัน ประสบความสำเร็จอย่างสูงจนอีกสองปีต่อมาได้ข้ามไปแสดงที่ลอนดอน อังกฤษ ก่อนสร้างเป็นภาพยนตร์เพลงยิ่งใหญ่ครั้งหลังสุด โดย วอร์เนอร์ บราเธอร์ส ในปี ค.ศ.1964 ระบบพานาวิชั่น 70 มม.ลงทุนสูงลิ่วโดยเฉพาะด้านกำกับศิลป์และเครื่องแต่งกายหรูหราย้อนยุค ได้รับ 8 รางวัลออสการ์ รวมถึงภาพยนตร์ยอดเยี่ยม นักแสดงนำชายยอดเยี่ยม และผู้กำกับยอดเยี่ยม

เข้าฉายในประเทศไทย ครั้งแรกที่ ศาลาเฉลิมไทย เมื่อปี พ.ศ. 2507 ใช้คำโฆษณาว่าโปรแกรม "อัครภาพยนตร์"  และอีกหลายครั้งที่โรงหนังฮอลลีวู้ด ใกล้วงเวียนราชเทวี (ชื่อภาษาไทย มาจากชื่อละครเวที บทพระนิพนธ์ของพระเจ้าวรวงศ์เธอ พระองค์เจ้าภาณุพันธุ์ยุคล แห่งคณะอัศวินการละคร ซึ่งคณะกรรมการผู้บริหารโรงภาพยนตร์เห็นเหมาะสมจึงได้ทูลขอประทานอนุญาตนำมาใช้เป็นชื่อภาพยนตร์)

เพลงประกอบภาพยนตร์และละครบรอดเวย์ ได้รับยกย่องว่ามีความไพเราะและเป็นที่จดจำของผู้ชมจนทุกวันนี้  เช่น   *Wouldn't It Be Lovely ,The Rain In Spain ,On The Street Where You Live ,Get Me To The Church On Time ,I 've Grown Accustomed To Her Face* เป็นต้น

## เรื่องย่อ
ศาสตราจารย์หนุ่มโสดผู้เชียวชาญภาษาทั่วโลก พนันกับเพื่อนคู่หูว่า เขาจะทำให้ เอไลซ่า ดูลิตเติล หญิงขายดอกไม้ข้างถนน กลายเป็นสุภาพสตรีชั้นสูงเพียบพร้อมด้วยกิริยาและภาษาอังกฤษชั้นเลิศ   ความสำเร็จดีเกินคาด แม้แต่ลูกศิษย์ชั้นยอดของศาสตราจารย์ ก็ยังเข้าใจผิด คิดว่าเธอเป็นเจ้าหญิงต่างแดนผู้สมบูรณ์แบบอย่างไม่มีใครเทียบ  

เธอพอใจความสำเร็จตามที่ใฝ่ฝันแต่แล้วกลับรู้สึกสับสนในอนาคตของตนเอง  คนคุ้นเคยย่านตลาดถิ่นเก่าไม่มีใครจำได้  ขณะที่พ่อขี้เมาต้องเผชิญปัญหาการใช้ชีวิตใหม่ภายใต้กรอบ  "ศีลธรรมของชนชั้นกลาง" อย่างจำยอม  

เอไลซ่าตัดสินใจเริ่มต้นชีวิตใหม่กับหนุ่มผู้ดีคนหนึ่งที่ยอมรับที่มาของเธอได้ แต่แล้วความรู้สึกที่ซ่อนลึกในใจ ทำให้เธอต้องกลับมาหาศาสตราจารย์ในที่สุด

## อ้างอิง

หมวดหมู่:ภาพยนตร์อเมริกัน
หมวดหมู่:ภาพยนตร์ยอดเยี่ยม รางวัลออสการ์
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่ออกฉายในปี พ.ศ. 2507
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์ที่มีฉากในลอนดอน
หมวดหมู่:ภาพยนตร์อนุรักษ์หอทะเบียนภาพยนตร์แห่งชาติสหรัฐ
แอ๊บ

**แอ๊บ** หรือ **แอ๊ป** อาจหมายถึง
* แอ๊บ (ภาชนะ) ภาชนะโบราณของชาวล้านนา
* แอ๊บแมน เป็นคำที่อธิบายหมายถึงคนที่ไม่แสดงให้เห็นภาพลักษณ์ที่แท้จริง
* แอ๊บแบ๊ว เป็นคำที่เรียกบุคคลที่ทำตัวให้ดูน่ารักเกินไป
* แอปพลิเคชัน หรือ โปรแกรมประยุกต์ เป็นซอฟต์แวร์คอมพิวเตอร์ประเภทหนึ่ง
* แอปสตอร์ (App store) ร้านขายซอฟต์แวร์ออนไลน์ของบริษัทแอปเปิล สำหรับโทรศัพท์ไอโฟน
* มหาวิทยาลัยแอปปาลาเชียนสเตต มหาวิทยาลัยในสหรัฐอเมริกา มีชื่อเล่นว่า แอ๊ป

### ดูเพิ่ม
* แอ็บ (อาหาร) อาหารล้านนามีลักษณะคล้ายห่อหมก โดยจะใช้เนื้อสัตว์ ถ้าใช้หมูเป็นส่วนประกอบจะเรียกว่า แอ็บหมู และถ้าใช้สมองหมูเป็นส่วนประกอบจะเรียก แอ็บอ่องออ บางครั้งสะกดคำนี้เพี้ยนไปเป็นแอ๊บ
โรงพยาบาลบำรุงราษฎร์

**โรงพยาบาลบำรุงราษฎร์ อินเตอร์เนชั่นแนล** () หรือชื่อย่อ **BH** เป็นโรงพยาบาลเอกชน และได้ดำเนินการจดทะเบียนในตลาดหลักทรัพย์แห่งประเทศไทย เมื่อวันที่ 15 ธันวาคม พ.ศ. 2532 โดยมีบริษัท กรุงเทพประกันภัย จำกัด (มหาชน) กับตระกูลโสภณพนิชเป็นผู้ถือหุ้นหลัก มีนายกองโทชัย โสภณพนิช เป็นประธานกรรมการ ศาสตราจารย์ นายแพทย์ ชาญวิทย์ ตันติ์พิพัฒน์ เป็นรองประธานกรรมการ นาง ลินดา ลีสหะปัญญา เป็นกรรมการผู้จัดการ เภสัชกรหญิง อาทิรัตน์ จารุกิจพิพัฒน์ เป็นประธานเจ้าหน้าที่บริหาร

## ประวัติ
โรงพยาบาลบำรุงราษฎร์เริ่มเปิดให้บริการรักษาผู้ป่วยในลักษณะของโรงพยาบาลเอกชน 200 เตียงในวันที่ 17 กันยายน พ.ศ. 2523 ก่อนที่จะทำการจดทะเบียนเข้าตลาดหลักทรัพย์ในวันที่ 15 ธันวาคม พ.ศ. 2532 และจดทะเบียนแปลงสภาพเป็นบริษัทมหาชนจํากัดเมื่อวันที่ 8 กันยายน พ.ศ. 2536

ต่อมา ได้ทำการเปิดอาคารโรงพยาบาลบำรุงราษฎร์ อินเตอร์เนชั่นแนล ในวันที่ 1 มกราคม พ.ศ. 2540 และโรงพยาบาลบำรุงราษฎร์ได้รับการรับรองคุณภาพระดับสากลครั้งแรกวันที่ 2 กุมภาพันธ์ พ.ศ. 2545 ก่อนทำการเปิดอาคารผู้ป่วยนอกบำรุงราษฎร์ อินเตอร์เนชั่นแนล คลินิก ใน พ.ศ. 2551

### ผู้ถือหุ้นรายใหญ่
* ข้อมูล ณ วันที่ 20 มีนาคม พ.ศ. 2568

## กิจกรรมเพื่อสังคม
มูลนิธิโรงพยาบาลบำรุงราษฎร์ ก่อตั้งปีพ.ศ. 2533 เพื่อส่งเสริมคุณภาพชีวิตชาวไทยให้ดีขึ้น ตลอดจนกิจกรรมการกุศลเพื่อช่วยเหลือชาวไทยผู้ด้อยโอกาส อาทิ การมอบทุนการศึกษา การตรวจสุขภาพและผ่าตัดหัวใจให้เด็กผู้ยากไร้โดยไม่คิดค่าใช้จ่าย

## รางวัลที่ได้รับ
* พ.ศ. 2551 - รางวัลการบริหารสู่ความเป็นเลิศ (Thailand Quality Class – TQC)
* พ.ศ. 2551 - รางวัลยอดเยี่ยม ประเภทสถานพยาบาลที่ส่งเสริมสนับสนุนการท่องเที่ยวเชิงสุขภาพ จากการประกาศรางวัลอุตสาหกรรมท่องเที่ยวไทย ครั้งที่ 7
* พ.ศ. 2551 - รางวัลบริษัทที่มีนวัตกรรมยอดเยี่ยมแห่งประเทศไทย จากกลุ่มธุรกิจบริการ
* พ.ศ. 2551 - รางวัลชนะเลิศ ประเภท "Best Website for Internaional Medical Travel" จากงานประกาศผลรางวัล Consumer Health World Awards
* พ.ศ. 2552 - ได้รับรางวัล “สถานประกอบกิจการดีเด่นด้านแรงงานสัมพันธ์และสวัสดิการแรงงาน” ประเภทสถานประกอบกิจการขนาดใหญ่ที่ไม่มีสหภาพแรงงาน (Thailand Best Employer) จากกระทรวงแรงงาน (และรับรางวัลอีกครั้งในปี พ.ศ. 2553)
* พ.ศ. 2553 - ได้รับรางวัลผู้ส่งออกสินค้าและบริการดีเด่น (Prime Minister’s Export Award) ประเภท Best Service Provider 2010
* รับรางวัลสถานพยาบาลดีเด่นด้านการส่งเสริมการท่องเที่ยวเชิงสุขภาพ (Medical Tourism) อีกครั้งจากการท่องเที่ยวแห่งประเทศไทยได้รับเลือกจากจุฬาลงกรณ์มหาวิทยาลัยร่วมกับหนังสือพิมพ์กรุงเทพธุรกิจให้เป็น 1 ใน 10 องค์กรที่มีนวัตกรรมยอดเยี่ยมแห่งประเทศไทยเป็นครั้งที่ 3

## อ้างอิง

## แหล่งข้อมูลอื่น
* 

หมวดหมู่:โรงพยาบาลเอกชนในกรุงเทพมหานคร
หมวดหมู่:บริษัทไทยที่ก่อตั้งในปี พ.ศ. 2523
หมวดหมู่:ธุรกิจการแพทย์
หมวดหมู่:องค์การในเขตวัฒนา
หมวดหมู่:โรงพยาบาลที่ก่อตั้งในปี พ.ศ. 2523
ลัทธินิกสัน

**ลัทธินิกสัน** (หรืออาจรู้จักในชื่อ *ลัทธิกวม*) แพร่หลายในการประชุมสื่อในกวมเมื่อวันที่ 25 กรกฎาคม ค.ศ. 1969 โดยประธานาธิบดี ริชาร์ด นิกสัน เขาประกาศว่าสหรัฐอเมริกาจะคาดหวังว่าพันธมิตรของตนจะสามารถดูแลการป้องกันทางทหารของตนเอง ยกเว้นในบางกรณีที่สหรัฐจะช่วยเหลือในการป้องกันเมื่อได้รับการร้องขอ ลัทธิดังกล่าวให้เหตุผลสำหรับการแสวงหาสันติภาพผ่านทางความร่วมมือกับพันธมิตรของสหรัฐ

ในคำพูดของนิกสัน (กล่าวต่อเนชันออนเดอะวอร์ในเวียดนาม 3 พฤศจิกายน ค.ศ. 1969):
* อย่างแรก สหรัฐอเมริกาจะรักษาข้อผูกมัดในสนธิสัญญาที่ตนทำไว้
* อย่างที่สอง เราจะเป็นโล่กำบังให้หากอำนาจนิวเคลียร์คุกคามต่อเสรีภาพของชาติที่เป็นพันธมิตรกับเราหรือชาติซึ่งความอยู่รอดได้รับพิจารณาว่ามีความสำคัญต่อความมั่นคงของเรา
* อย่างที่สาม ในกรณีซึ่งเกี่ยวพันกับการรุกรานรูปแบบอื่น เราจะให้ความช่วยเหลือทางทหารและทางเศรษฐกิจเมื่อได้รับการร้องขอตามข้อผูกมัดของสนธิสัญญาของเรา แต่เราจะมุ่งไปเฉพาะชาติที่ได้รับการคุกคามโดยตรงเพื่อที่จะรับผิดชอบในการเพิ่มกำลังคนให้กับการป้องกันประเทศ

ลัทธิดังกล่าวได้ปรับใช้โดยการบริหารของนิกสันในภูมิภาคอ่าวเปอร์เซีย โดยให้ความช่วยเหลือทางทหารแก่อิหร่านและซาอุดิอาระเบียเพื่อที่ว่าพันธมิตรของสหรัฐเหล่นี้จะยอมรับความรับผิดชอบในการธำรงสันติภาพและเสถียรภาพในภูมิภาค

## อ้างอิง

## ดูเพิ่ม
* 
*H. Meiertöns (2010): *The Doctrines of US Security Policy&nbsp;— An Evaluation under International Law*, Cambridge University Press, ISBN 9780521766487.

หมวดหมู่:สงครามเวียดนาม
หมวดหมู่:พ.ศ. 2512
หมวดหมู่:ลัทธินโยบายการต่างประเทศของสหรัฐอเมริกา
หมวดหมู่:ลัทธิ
หมวดหมู่:ริชาร์ด นิกสัน
เอวา การ์ดเนอร์

**เอวา ลาวิเนีย การ์ดเนอร์** () (24 ธันวาคม ค.ศ. 1922 - 25 มกราคม ค.ศ. 1990) เป็นอดีตนักแสดงหญิงและนักร้องชาวอเมริกัน

เธอเซ็นสัญญากับเอ็มจีเอ็มสตูดิโอในปี ค.ศ. 1940 และได้รับบทเล็ก ๆ จนเธอได้รับความสนใจจากการแสดงในเรื่อง *[[The Killers (1946 film)|The Killers]]* (1946) หลังจากนั้นเธอได้รับบทนำในหนังฮอลลีวูด และได้รับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยม จากเรื่อง *[[Mogambo]]* (1953)

เธอยังแสดงในหนังดังในคริสต์ทศวรรษ 1950-70 อย่างเช่นเรื่อง *[[Bhowani Junction (film)|Bhowani Junction]]* (1956), *[[On the Beach (1959 film)|On the Beach]]* (1959), *[[The Night of the Iguana (film)|The Night of the Iguana]]* (1964), *[[Earthquake (film)|Earthquake]]* (1974), และ *[[The Cassandra Crossing]]* (1976) การ์ดเนอร์ยังรับงานแสดงจนหยุดในปี 1986 สี่ปีก่อนเธอจะเสียชีวิตด้วยโรคปอดบวม มีอายุ 67 ปี (ปี 1990)

เธอยังติดหนึ่งในรายชื่อดาราที่ยิ่งใหญ่ที่สุดตลอดกาลของสถาบันภาพยนตร์อเมริกัน

## อ้างอิง

หมวดหมู่:นักแสดงอเมริกัน
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายไอริช
หมวดหมู่:บุคคลจากรัฐนอร์ทแคโรไลนา
โรงเรียนมัธยมศึกษาตอนต้นและตอนปลายโซกะ

**โรงเรียนมัธยมศึกษาตอนต้นและตอนปลายโซกะ** () เป็นโรงเรียนเอกชน ในการควบคุมดูแลของสมาคมสร้างคุณค่า

## ประวัติ
*พ.ศ. 2511 เปิดโรงเรียนมัธยมโซคา โตเกียว(เฉพาะชาย) โดยดร.ไดซาขุ อิเคดะ นายกสมาคมโซคา งัคไก ท่านที่3(ขณะนั้น)
*พ.ศ. 2525 ขยายเป็นโรงเรียนสหศึกษา

## ชมรมในโรงเรียน
*ชมรมเบสบอล
*ชมรมฟุตบอล
*ชมรมบาสเกตบอล
*ชมรมวอลเลย์บอล
*ชมรมปิงปอง
*ชมรมเคนโด้
*ชมรมยูโด
*ชมรมว่ายน้ำ
*ชมรมเทนนิส
*ชมรมแฮนด์บอล
*ชมรมแบดมินตัน
*ชมรมเขียนตัวอักษร
*ชมรมฟิสิกส์
*ชมรมศิลปะ
*ชมรมชงชา
*ชมรมภาษาอังกฤษ
*ชมรมวาดการ์ตูน
และอื่นๆ

## สถานที่สำคัญในโรงเรียน
*สระว่ายน้ำบนดาดฟ้า
*ยิมอิเคดะ
*สนามกีฬากลางอิเคดะ
*ห้องสมุดมัธยม

## โรงเรียนเครือข่าย
*โรงเรียนอนุบาลโซกะ ซัปโปะโระ
*โรงเรียนประถมโซกะ โตเกียว
*โรงเรียนประถมศึกษาโซกะ คันไซ
*โรงเรียนมัธยมศึกษาโซกะ คันไซ
*มหาวิทยาลัยโซกะ

## อ้างอิง
เพื่อเพื่อนผู้ศรัทธา,สร้างคุณค่า,2550

## แหล่งข้อมูลอื่น
โตเกียว

หมวดหมู่:สมาคมสร้างคุณค่า
หมวดหมู่:โรงเรียนในประเทศญี่ปุ่น
บิกออดิโอไดนาไมต์

**บิ๊กออดิโอไดนาไมต์** (ภายหลังเป็น **Big Audio Dynamite II** และ **Big Audio**, และ มักย่อว่า **BAD**) เป็นวงร็อกจากอังกฤษ ตั้งวงในปี 1984 โดย มิก โจนส์ แห่งวงเดอะแคลช  ที่ได้ระบุไว้สำหรับส่วนผสมที่มีประสิทธิภาพของดนตรีรูปแบบที่แตกต่างกัน ผสมผสานองค์ประกอบของพังก์ร็อก, เพลงแดนซ์, ฮิปฮอป, เร้กเก้, และ ฟังก์. 

## ผลงาน
### อัลบั้ม
*This is Big Audio Dynamite (1985)
*No. 10, Upping St. (1986)
*Tighten Up Vol. 88 (1988)
*Megatop Phoenix (1989)
*Kool-Aid (1990)
*The Globe (1991)
*Higher Power (1994)
*F-Punk (1995)
*Entering a New Ride (1997) 

### ซิงเกิล


## อ้างอิง

หมวดหมู่:กลุ่มดนตรีสัญชาติอังกฤษ
แหกค่ายมฤตยู

**แหกค่ายมฤตยู** () เป็นภาพยนตร์อเมริกันในปี ค.ศ. 1963 มีเรื่องราวเกี่ยวกับค่ายเชลยของสงคราม ระหว่างสงครามโลกครั้งที่ 2 ซึ่งฝ่ายเยอรมันได้ทำการสร้างขึ้น ภาพยนตร์ดัดแปลงมาจากหนังสือชื่อ *The Great Escape* โดยพอล บริกฮิล ที่สร้างจากเรื่องจริงในการหลบหนีของ Stalag Luft III ใน Żagań ประเทศเยอรมนี ตัวละครในภาพยนตร์เป็นตัวละครที่มีอยู่จริง ภาพยนตร์สร้างโดยบริษัทมิริช ออกฉายโดยยูไนเต็ดอาร์ทิตส์ สร้างและกำกับโดยจอห์น สเติร์กส นำแสดงโดยสตีฟ แม็กควีน, เจมส์ การ์เนอร์และริชาร์ด แอตเทนโบโร

## อ้างอิง

## แหล่งข้อมูลอื่น
* 

หมวดหมู่:ภาพยนตร์อเมริกันที่ออกฉายในปี พ.ศ. 2506
หมวดหมู่:ภาพยนตร์อเมริกัน
หมวดหมู่:ภาพยนตร์ที่มีเนื้อหาเกี่ยวกับสงครามโลกครั้งที่ 2
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่มีฉากในประเทศเยอรมนี
หมวดหมู่:ภาพยนตร์เกี่ยวกับกองทัพอากาศทหารบกสหรัฐ
พะจุณณ์ ตามประทีป

พลเรือเอก **พะจุณณ์ ตามประทีป** (เกิด 14 พฤศจิกายน พ.ศ. 2494)  สมาชิกวุฒิสภาไทย ชุดที่ 12 กรรมการในคณะกรรมการปฏิรูปประเทศด้านการป้องกันและปราบปรามการทุจริตและประพฤติมิชอบและสมาชิกสภาขับเคลื่อนการปฏิรูปประเทศ อดีตหัวหน้าสำนักงานมูลนิธิรัฐบุรุษและนายทหารคนสนิท พลเอกเปรม ติณสูลานนท์ อดีตนายกรัฐมนตรีและอดีตประธานองคมนตรี อดีตนายทหารราชองครักษ์พิเศษ

## ประวัติ
เกิดเมื่อวันที่ 14 พฤศจิกายน พ.ศ. 2494 จบการศึกษาจากโรงเรียนเตรียมทหาร รุ่นที่ 12 (ตท.12-ร่วมรุ่นกับ พล.อ.ประยุทธ์ จันทร์โอชา, พล.ต.อ.วิเชียร พจน์โพธิ์ศรี, พล.ต.ท.สัณฐาน ชยนนท์), โรงเรียนนายเรือ รุ่นที่ 69, วิทยาลัยป้องกันราชอาณาจักร รุ่นที่ 46 (วปอ.46)

พล.ร.อ.พะจุณณ์ มีบทบาทในช่วงวิกฤตการณ์การเมืองในประเทศไทย พ.ศ. 2549 โดยในคืนวันเสาร์ที่ 4 กุมภาพันธ์ พ.ศ. 2549 พล.ร.อ.พะจุณณ์ ซึ่งในขณะนั้นมียศ พลเรือโท (พล.ร.ท.) เป็นผู้รับหนังสือร้องทุกข์ของแผ่นดินจาก นายสนธิ ลิ้มทองกุล ผู้นำการขับไล่ พ.ต.ท.ทักษิณ ชินวัตร นายกรัฐมนตรี ที่นำคณะผู้ชุมนุมกลุ่มหนึ่งเดินจากที่ชุมนุมลานพระบรมรูปทรงม้า มายังบ้านสี่เสาเทเวศน์ ซึ่งเป็นบ้านพักของ พล.อ.เปรม ติณสูลานนท์ และเป็นผู้นำนายสนธิเข้าไปเจรจาในบ้านเป็นเวลา 10 นาที ก่อนที่นายสนธิจะออกมา เนื่องจากในขณะนั้น พล.อ.เปรม มิได้อยู่ในบ้าน

หลังการรัฐประหารเมื่อวันที่ 19 กันยายน พ.ศ. 2549 ได้รับแต่งตั้งให้ดำรงตำแหน่งสมาชิกสภานิติบัญญัติแห่งชาติ (สนช.) ด้วยในอัตราข้าราชการทหารกองทัพเรือ

จากนั้นในปี พ.ศ. 2552 ได้มีพระบรมราชโองการโปรดเกล้าฯแต่งตั้ง ข้าราชการทหารและตำรวจ ในส่วนของ พล.ร.อ.พะจุณณ์ ได้เลื่อนยศเป็น พลเรือเอก (พล.ร.อ.) ในอัตราจอมพล และได้รับตำแหน่งที่ปรึกษาพิเศษกองทัพเรือ

โดยในช่วงวิกฤตการณ์การเมืองไทยนั้น พล.ร.อ.พะจุณณ์ ในฐานะนายทหารใกล้ชิด พล.อ.เปรม มักจะเป็นผู้ตอบโต้หรือแถลงแทนตัว พล.อ.เปรม เมื่อถูกพาดพิงถึงเสมอ ๆ 

หลังรัฐประหารในประเทศไทย พ.ศ. 2557 พลเรือเอกพะจุณณ์ ตามประทีป ได้รับการแต่งตั้งเป็นสมาชิกสภาขับเคลื่อนการปฏิรูปประเทศและกรรมการในคณะกรรมการปฏิรูปประเทศด้านการป้องกันและปราบปรามการทุจริตและประพฤติมิชอบ

ชีวิตส่วนตัว พล.ร.อ.พะจุณณ์สมรสกับ นางพรเพ็ญ ตามประทีป มีบุตรสาวหนึ่งคนชื่อ แพรววลัย ตามประทีป อดีตประธานสหภาพรัฐวิสาหกิจ บริษัทท่าอากาศยานไทย จำกัด (มหาชน)

## ชีวิตหลังเกษียณอายุราชการ
เขาถูกตำรวจออกหมายเรียกในข้อกล่าวหาทำความผิดตาม พระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550 ในวันที่ 26 กุมภาพันธ์ พ.ศ. 2559 ในขณะที่ดำรงตำแหน่งสมาชิกสภาขับเคลื่อนการปฏิรูปประเทศเขาเดินทางมารับทราบข้อกล่าวหาในวันที่10 มีนาคม พ.ศ. 2559

## เครื่องราชอิสริยาภรณ์

## อ้างอิง

หมวดหมู่:ทหารเรือชาวไทย
หมวดหมู่:สมาชิกสภานิติบัญญัติแห่งชาติ
หมวดหมู่:สมาชิกสภาปฏิรูปแห่งชาติ
หมวดหมู่:บุคคลจากโรงเรียนนายเรือ
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.ภ.
หมวดหมู่:องค์การพิทักษ์สยาม
โอเมกา ซูพรีม

**โอเมก้า ซูพรีม** () เป็นชื่อตัวละครจากเรื่อง ทรานส์ฟอร์เมอร์ส

## ประวัติ

### อนิเมะ
โอเมก้า ซูพรีม คือนักรบฝ่ายไซเบอร์ทรอน มีลักษณะเด่นที่รูปร่างใหญ่โตกว่าพวกพ้องคนอื่นๆ ในบางภาคนั้นสามารถทำการรวมร่างกับคอนวอย เพื่อเป็นกำลังเสริมให้กับออโต้บ็อตส์
### ยุค G1
โอเมก้า ซูพรีม เป็นหุ่นยนต์ฝ่ายออโต้บ็อตส์ที่มีลักษณะเด่นที่รูปร่างใหญ่โต ด้วยความที่โอเมก้า ซูพรีม ตัวใหญ่ยักษ์ทำให้เขาสามารถแปลงเป็นจรวดอวกาศที่สามารถบรรทุกหุ่นยนต์ฝ่ายออโต้บ็อตส์ทุกตัวไปยังดาวไซเบอร์ทรอนได้ เมื่อครั้งอดีตตอนก่อนกำเนิดสงคราม โอเมก้าซูพรีมและหุ่นยนต์กลุ่มคอนสตรัคติคอน เคยเป็นเพื่อนกันมาก่อน ก่อนที่กลุ่มคอนสตรัคติคอนจะถูกเมกะทรอนล้างสมอง จนหลังจากนั้นโอเมก้า ซูพรีม ก็ได้ย้ายข้างมาอยู่กับฝ่ายออโต้บ็อตส์ อาวุธของโอเมก้า ซูพรีม คือ ปืนใหญ่ทำลายล้างสูง
#### ซูเปอร์ลิงก์
โอเมก้า ซูพรีม ได้เข้าร่วมทีมกับแกรนด์คอนวอย ร่างพาหนะของโอเมก้า ซูพรีม เกิดจากการรวมร่างของ โอเมก้า แบทเทิลชิฟ กับ โอเมก้า เทรน นอกจากนี้ยังสามารถซูเปอร์ลิงก์(รวมร่าง)เป็น **โอเมก้า คอนวอย** ได้

#### อะนิเมเต็ด

### บทบาท

หมวดหมู่:ทรานส์ฟอร์เมอร์ส
หมวดหมู่:อนิเมะ
หมวดหมู่:หุ่นยนต์
หมวดหมู่:ตัวละครภาพยนตร์
หมวดหมู่:บอสวิดีโอเกม
การลอบสังหารโซเครติส กิโอลิอาส

**การลอบสังหารโซเครติส กิโอลิอาส** เกิดขึ้นเมื่อวันที่ 19 กรกฎาคม พ.ศ. 2553 เมื่อกิโอลิอาส ผู้สื่อข่าวเชิงสืบสวนและผู้กระจายเสียงชาวกรีก ถูกยิงอย่างน้อย 15 นัดที่ระยะเผาขนนอกบ้านของเขาในกรุงเอเธนส์ สัณฐานของมือปืนยังไม่เป็นที่รู้จัก แต่อาวุธที่ใช้สังหารนั้นเกี่ยวโยงกับการโจมตีครั้งที่แล้วของเซ็คท์ออฟเรโวลูชันนารี หนึ่งในกลุ่มก่อการร้ายที่อันตรายที่สุดซึ่งยังคงปฏิบัติการอยู่ในกรีซ กิโอลิอาสเป็นผู้สื่อข่าวรายแรกที่ถูกฆาตกรรมในกรีซในเวลากว่า 25 ปี

## การลอบสังหาร

เมื่อเวลาประมาณ 5.30 น. (UTC) วันที่ 19 กรกฎาคม พ.ศ. 2553 ชายสามคนแต่งกายคล้ายกับเจ้าหน้าที่รักษาความปลอดภัยและสวมเสื้อเกราะกันกระสุนมาที่บ้านของกิโอลิอาส ซึ่งตั้งอยู่ในกรุงเอเธนส์ ชายสามคนดังกล่าวได้เรียกกิโอลิอาสทางอินเทอร์คอมไปยังถนนนอกบ้านพักของเขาโดยแสร้งทำเป็นว่ารถของเขากำลังถูกขโมย แต่เมื่อกิโอลิอาสมาถึง มีรายงานว่าชายกลุ่มดังกล่าวได้เปิดฉากยิงใส่เขาด้วยไรเฟิลกึ่งอัตโนมัติ 9 มม. สองกระบอก จำนวนทั้งสิ้น 16 นัด ก่อนที่จะขับรถหนีออกไป กิโอลิอาสเสียชีวิตทันที

## อ้างอิง

หมวดหมู่:พ.ศ. 2553
หมวดหมู่:การลอบสังหาร
หมวดหมู่:การลอบสังหารในประเทศกรีซ